Predkladacia správa
Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 50/2011 Z. z. o vyšetrovaní námorných nehôd a námorných mimoriadnych udalostí v znení nariadenia vlády Slovenskej republiky č. 15/2019 Z. z., sa predkladá na základe úlohy B.12. z uznesenia vlády SR č. 196/2025 zo 7. apríla 2025 k návrhu na určenie gestorských ústredných orgánov štátnej správy a niektorých orgánov verejnej moci zodpovedných za prebratie a aplikáciu smerníc. 
[bookmark: _GoBack]	Návrhom nariadenia vlády dochádza k transpozícii smernice Európskeho parlamentu a Rady (EÚ) 2024/3017 z 27. novembra 2024, ktorou sa mení smernica Európskeho parlamentu a Rady 2009/18/ES, ktorou sa ustanovujú základné zásady upravujúce vyšetrovanie nehôd v sektore námornej dopravy, a zrušuje nariadenie Komisie (EÚ) č. 1286/2011. 

Cieľom návrhu nariadenia vlády je ustanovenie pravidiel bezpečnostného vyšetrovania námorných nehôd a námorných mimoriadnych udalostí s cieľom chrániť námornú bezpečnosť a morské prostredie. Účelom nariadenia vlády nie je pripisovať vinu, ale zisťovať príčiny a navrhovať nápravné opatrenia na predchádzanie námorným nehodám a námorným mimoriadnym udalostiam. Návrh nariadenia vlády reflektuje potrebu transpozície smernice (EÚ) 2024/3017, ktorá odráža zmeny v medzinárodnom regulačnom prostredí a technologickom vývoji.  

Návrh nariadenia vlády  sa netýka pôsobnosti miestnej územnej samosprávy.



